ДО 
ОБЩИНСКИ СЪВЕТ-КОТЕЛ


ПРЕДЛОЖЕНИЕ

От Тошко Врачев – Общински съветник и Председател на Временната комисияза провеждане на процедурата по избор на съдебни заседатели за Районен съд – Котел, мандат 2020-2024 г., избрана с Решение № 801/30.05.2019 г., на Общински съвет – Котел

Относно: предложение за избор на съдебни заседатели за Районен съд – Котел, мандат 2020-2024 г.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

По повод постъпило искане от Председателя на Окръжен съд – Сливен с наш вх. № 11-00-885/28.10.2019 г. за попълване на списъка на кандидатите за съдебни заседатели за Районен съд – Котел, с Решение № 11/29.11.2019 г. на Общински съвет-Котел бе продължена процедурата за подбор на кандидати за съдебни заседатели при Районен съд-Котел открита с Решение № 801/30.05.2019 г. на Общински съвет-Котел, изменено с Решение № 851/30.07.2019 г. на общинския съвет. В срока, определен с Решение № 11/29.11.2019 г. на Общински съвет – Котел, в деловодството на съвета постъпи само едно заявление. Изслушването на допуснатия кандидат се проведе от Временната комисия за провеждане на процедурата по избор на съдебни заседатели за Районен съд – Котел, мандат 2020-2024 г., избрана с Решение № 801/30.05.2019 г., на Общински съвет – Котел. Съгласно чл.68а, ал.3 и ал.4 от Закона за съдебната власт, когато изслушването е проведено от комисия се съставя доклад за протичането му, който се предоставя на общинския съвет в 7-дневен срок преди гласуването и се публикува на страницата на общинския съвет в интернет заедно с протокола от изслушването. В изпълнение на това нормативно изискване временната комисия състави доклад, който на 03.01.2020 г. бе публикуван на сайта на Община Котел-„Съобщения и обяви” и в раздел „Общински съвет”-„Съобщения” и предоставен на общинския съвет, ведно с протоколите от допускането и изслушването на кандидата за съдебен заседател. С оглед предвидената в Закона за съдебната власт процедура, внасям настоящото предложение за разглеждане от Общински съвет-Котел, който следва в публично заседание с мнозинство, повече от половината от присъстващите членове да определи кандидатите за съдебни заседатели, които предлага за избиране от общото събрание на Окръжен съд – Сливен. Предвид необходимостта от своевременно финализиране на процедурата по подбор на съдебни заседатели с оглед изтичане мандата на съдебните заседатели при Районен съд - Котел смятам, че са налице основанията посочени в чл.49 ал.1 от Правилника за организацията и дейността на Общински съвет – Котел, неговите комисии и взаимодействието му с общинската администрация за свикване на извънредно заседание за разглеждане и произнасяне на настоящото предложение, поради което моля същото да се процедира на посоченото основание.
Предвид изложеното, на основание чл.21, ал.1, т.23 от Закона за местното самоуправление и местната администрация, чл.68 и чл.68а, ал.4 от Закона за съдебната власт и чл.49, ал.1 от Правилника за организацията и дейността на Общински съвет – Котел, неговите комисии и взаимодействието му с общинската администрация предлагам на Общински съвет – Котел да вземе следното 

РЕШЕНИЕ:

1. Общински съвет – Котел определя и предлага на Общото събрание на съдиите от Окръжен съд-Сливен кандидатът Х.Я.Ц – ЕГН *********** да бъде избран за съдебен заседател при Районен съд-Котел (мандат 2020 г. – 2024 г.)
		2. Възлага на Председателя на Общински съвет – Котел да изпрати на административния ръководител на Окръжен съд – Сливен копие от настоящото решение, ведно с документите по чл.68, ал.3 от Закона за съдебната власт.
	3. Допуска на основание чл.60, ал.1 от Административнопроцесуалния кодекс 
предварително изпълнение на решението с мотив защита на особено важни
обществени интереси и предотвратяване забавата на изпълнението, което може да
доведе до настъпване на значителни или труднопоправимивреди

Тошко Врачев
Председател на временна комисия за провеждане на процедурата по избор на съдебни заседатели

